OpenLLM-France/wikimedia huggingface dataset:
# Luis Oliag Miranda

Luis Oliag Miranda (València, 08 d'abril de 1861 - 1933) fou un polític i militar valencià, fill de Vicente Oliag Carrá i de Escolàstica Miranda Forquet. El 1879 va ingressar a l'Escola Naval i va estar molts anys destinat a la Comandància de Marina de València. Fou també president de la Societat Valenciana d'Agricultura. Quan es proclamà la dictadura de Primo de Rivera treballà amb l'alcalde imposat pel dictador, Juan Avilés Arnau, i el desembre de 1924 fou nomenat alcalde de València. La seva primera acció fou retirar una placa en homenatge a Vicente Blasco Ibáñez i promoure actes de desgreuge a Alfons XIII, a qui l'escriptor havia criticat. També fou el primer a organitzar les festes de les Creus de Maig. Va dimitir el gener de 1927 a causa d'un enfrontament amb els regants del Túria a causa de la potabilització de la ciutat. Fou substituït pel cap d'Unión Patriótica a la ciutat, el marquès de Sotelo.

## Referències

* ↑ «Arxiu Diocesà de València - Parròquia de Sant Esteve de València», 1861. [Consulta: 15 desembre 2018].
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.405. ISBN 9788495484802.
# Mao-iong

Mao-iong o Mao-yang o Mao-iang (també apareixen els tres noms sense guió) és un estat del grup dels estats Khasis a Meghalaya a les muntanyes Khasi. Tenia una població el 1881 de 1.651 habitants i el 1901 de 1.856. El seu cap portava el títol de siem i el 1881 es deia U Jit Singh. S'hi explotaven algunes pedreres. Els ingressos s'estimaven en 300 rúpies. La capital era Mao-iang. El prefix "mao" vol dir "pedra" i està en molts noms geogràfics khasis.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mao-phlang

Mao-phlang o Maophlang o Maoflang és un estat del grup dels estats Khasis a Meghalaya a les muntanyes Khasi. No consta la seva població el 1881 però el 1901 era de 947 habitants. Els ingressos eren de 145 rúpies el 1902. Produïa mill, arròs, carbó i patates. El seu cap portava el títol de langdoh. La capital era Mao-phlang que era també el nom d'un altiplà en el que estava situada, a uns 25 km a l'oest de Shillong, amb una altura de 1.839 metres sobre el nivell de la mar. A la població hi havia una missió gal·lesa calvinista. El prefix "mao" vol dir "pedra" i està en molts noms geogràfics khasis.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mare de Déu de la Misericòrdia de Perpinyà

La Mare de Déu de l'Esperança de l'Hospital és la capella de l'antic Hospital de Sant Joan, de la ciutat de Perpinyà, a la comarca del Rosselló, de la Catalunya del Nord.
Està situada a la seu de l'hospital-asil de la Misericòrdia, situat a ponent del centre de la vila vella de Perpinyà, en el número 57 del carrer de Victor Dalbiez, del barri de Sant Martí.

## Bibliografia

* Becat, Joan. «113-Perpinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 188 i 189. La Mare de Déu de la Misericòrdia». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.

## Referències

* ↑ La capella de la Mare de Déu de la Misericòrdia en els ortofotomapes de l'IGN

## Enllaços externs

* Pàgina web de les esglésies de Perpinyà
# Marco Borsato

Marco Roberto Borsato (Alkmaar, 21 de desembre de 1966) és un cantant i actor neerlandès. També era instructor al programa The Voice of Holland.
Al principi de la seva carrera, cantava en italià, però va tenir èxit a partir del 1994 amb cançons en neerlandès.

## Discografia

* Emozioni (1990)
* Sento (1991)
* Giorno per giorno (1992)
* Marco (1994)
* Als geen ander (1995)
* De Waarheid (1996)
* De bestemming (1998)
* Luid en duidelijk (2000)
* Onderweg (2002)
* Symphonica in Rosso (2006)
* Borsato-Box] (2007)
* Wit Licht (2008)
* Wit Licht Live (2009)
* Dromen durven delen (2010)
* Dromen durven delen - 3Dimensies live (2011)
* #1 (2011)
* Duizend spiegels (2013)

## Referències

* ↑ «Marco Borsato stopt definitief als coach bij The Voice» (en neerlandès). Algemeen Dagblad, 13-11-2015. [Consulta: 18 desembre 2022].
* ↑ «Het origineel van 'Dromen zijn bedrog' van Marco Borsato» (en neerlandès). NPO Radio 5, 07-10-2020. [Consulta: 18 desembre 2022].

## Enllaços externs

* Marco Borsato - Lloc web oficial
# Margaret Ekpo

Bassey Sampson Ekpeyong Efa coneguda com a Margaret Ekpo (nascuda Town Creek, estat de Cross River (Nigeria) 21 de desembre de 1914 - 21 de desembre de 2006) va ser una política i feminista nigeriana. Juntament amb Funmilayo Ransome-Kuti, fundadora l'any 1950 de la Unió de Dones de Nigeria, va recórrer el país mobilitzant a les dones per adquirir consciència política i participar en les organitzacions emergents per defensar els seus drets

## Homenatges i reconeixements

A partir dels anys 80 Margaret Ekpo va tenir el reconeixement públic de la seva lluita pels drets de les dones.
Des de 2001 l'aeroport de Calabar porta el seu nom: Aeroport Internacional Margaret Ekpo
El seu retrat apareix apareix en els bitllets de 5000 nairas cpnjuntament amb dues nigerianes activistes per la independència del país: Funmilayo Ransome-Kuti i Hajiya Gambo Sawaba.

## Referències

* ↑ Falola, Toyin. The Transformation of Nigeria: Essays in Honor of Toyin Falola (en anglès). Africa World Press, 2002. ISBN 9780865439986.
* ↑ Aka, Jubril Olabode. Nigerian Women of Distinction, Honour and Exemplary Presidential Qualities: Equal Opportunities for All Genders (White, Black Or Coloured People). Trafford Publishing, Febrer de 2012, p. 35–37. ISBN 978-1-4669-1554-1.
* ↑ Sheldon, Kathleen. Historical Dictionary of Women in Sub-Saharan Africa. Rowman & Littlefield, 4 de març de 2016, p. 89–90. ISBN 978-1-4422-6293-5.
* ↑ Gates, Henry Louis, Jr.; Akyeampong, Emmanuel; Niven, Steven J. Dictionary of African Biography. OUP USA, 2 de febrer de 2012, p. 280–282. ISBN 978-0-19-538207-5.
* ↑ «Female activists Funmilayo Ransome-Kuti, Margaret Ekpo, others to be used on NEW N5,000 Note» (en anglès). [Consulta: 24 juliol 2017].
# Margaret Ghogha Molomo

Margaret Ghogha Molomo (Mokopane) és una activista mediambiental sud-africana, vicepresidenta de la Xarxa Comunitària de Justícia Ambiental i Minera de Sud-àfrica (MEJCON-SA) i coordinadora del Comitè de Formació Kopano. MEJCON-SA és una organització que coordina grups de persones que han estat afectats per la mineria a la regió i, com a presidenta, la tasca de Molomo inclou la lluita contra els conglomerats miners i la promoció dels drets humans de les persones als quals s'han vulnerat els drets ambientals.

## Activisme

Molomo es troba actualment en disputa amb una empresa minera de platí que va intentar operar en terrenys utilitzats per la comunitat de Mokopane, Limpopo, sense el seu consentiment. A més, la mina estava duent a terme operacions mineres en terrenys designats per a usos agrícoles i en zones que contenien algunes de les tombes de la comunitat. Molomo i MEJCON van intentar protegir els drets de la comunitat mitjançant la presentació d’apel·lacions legals i la obertura de processos judicials.
Durant la pandèmia COVID-19, tot i que el treball de Molomo es va tornar més complicat, sobretot perquè no es podien fer reunions per protestar i la manca d’infraestructura virtual a les regions rurals de Sud-àfrica, va treballar per donar a conèixer les pràctiques i responsabilitats tradicionals de dones als pobles de Limpopo, moltes de les quals també han estat més difícils o impossibles a causa de la pandèmia. Va destacar especialment la preocupació que les empreses mineres poguessin invadir encara més terres ancestrals i llocs tradicionalment importants que impedissin les comunitats a exercir els seus drets culturals.

## Referències

* ↑ Centre for Environmental Rights. «Mining and Environmental Justice Community Network of South Africa» (en anglès). Centre for Environmental Rights. [Consulta: 8 març 2021].
* 1 2 «South African environmental activist demands responsible business practices during COVID-19». United Nations Office of the High Commissioner, 29-12-2020. [Consulta: 8 març 2021].
* ↑ United Nations Office of the High Commissioner for Human Rights, 01-12-2020, pàg. 32.
# Maarten Wynants

Maarten Wynants (Hasselt, Limburg, 13 de maig de 1982) fou un ciclista belga, professional des del 2005. Des del 2008 fins a la seva retirada al Tour de Flandes de 2021 va córrer a l'equip Team LottoNL-Jumbo. Una vegada retirat passà a exercir de director esportiu a l'equip Jumbo-Visma.
En el seu palmarès destacà la victòria al campionat nacional en ruta sub-23.

## Palmarès

* 2004
** Campió de Bèlgica sub-23 en ruta
* 2006
** 1r a Ninove
* 2010
** Premi la combativitat a la 1a etapa del Tour de França

### Resultats a la Volta a Espanya

* 2009. 113è de la classificació general
* 2015. No surt (13a etapa)

### Resultats al Tour de França

* 2010. 117è de la classificació general. Premi la combativitat en la 1a etapa
* 2012. No surt (7a etapa)
* 2013. 132è de la classificació general
* 2014. 117è de la classificació general
* 2016. 138è de la classificació general

### Resultats al Giro d'Itàlia

* 2013. Abandona (16a etapa)

## Referències

* ↑ «Meesterhelper Maarten Wynants reed laatste koers» (en neerlandès). HLN, 04-04-2021. [Consulta: 3 març 2022].
* ↑ Jumbo-Visma extend contracts with Eenkhoorn, Hofstede, Roosen and Pfingsten
* ↑ Route - La formation Jumbo-Visma a prolongé quatre de ses coureurs
* ↑ Archives, Cycling. «Maarten Wynants» (en anglès). [Consulta: 12 desembre 2022].

## Enllaços externs

* Fitxa de Maarten Wynants a sitiodeciclismo.net
# Maasdonk

Maasdonk és un antic municipi de la província del Brabant del Nord, al sud dels Països Baixos. L'1 de gener del 2009 tenia 11.204 habitants repartits sobre una superfície de 37,32 km² (dels quals 0,09 km² corresponen a aigua). Limitava al nord amb Lith i Oss, a l'oest amb 's-Hertogenbosch, a l'est amb Bernheze i al sud amb Sint-Michielsgestel.
El municipi es va crear a l'1 de gener de 1993 amb la fusió dels municipis de Geffen i de Nuland. Va desaparèixer l'1 de gener de 2015 quan Geffen es va ajuntar al municipi d'Oss, i Nuland i Vinkel al de 's-Hertogenbosch.

## Centres de població

* Geffen
* Nuland
* Vinkel

## Ajuntament

* CDA 5 regidors
* Dorpsbelangen 4 regidors
* Partij Maasdonk 3 regidors
* Vooruitstrevende Partij Maasdonk 2 regidors
* Politieke Partij Dorp Vinkel 1 regidor

## Enllaços externs

* www.maasdonk.nl Arxivat 2002-09-29 a Wayback Machine.
# Pa torrat

Pa torrat, també anomenat una torrada, és una llesca de pa escalfada de manera que s'aconsegueix la reacció de Maillard, reacció que li dona el característic color daurat i la fa cruixent. Sovint és menjada amb mantega i/o melmelada untades per damunt, o bé en forma de pa amb tomàquet.
És un típic objecte de menció a la Llei de Murphy quan la torrada està untada amb mantega i melmelada. Aquesta llei diu que quan cau de les mans sempre ho farà amb el costat untat cap avall.

## Vegeu també

* Llesca
* Pa de motlle
# Scybalista

Scybalista és un gènere d'arnes de la família Crambidae.

## Taxonomia

* Scybalista byzesalis (Walker, 1859)
* Scybalista restionalis Lederer, 1863

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].

## Enllaços externs

* Natural History Museum Lepidoptera genus database
# Sant Andreu d'Arbolí

Sant Andreu d'Arbolí és l'església parroquial d'Arbolí (Baix Camp) protegida com a bé cultural d'interès local. Està dedicada a sant Andreu.

## Descripció

És un edifici de planta rectangular i absis poligonal, de tres naus sense creuer i amb quatre tramades, la primera de les quals és ocupada pel cor. D'un fris continu arrenca la volta, de mig punt amb llunetes i arcs de reforç. Les voltes de les naus laterals són d'aresta. La façana presenta una porta amb arc de mig punt, amb una falsa columna neoclàssica per banda, un fris i una fornícula buida. Per sobre un petit ull de bou i una obertura cruciforme. El campanar, que segons alguns autors és de construcció anterior al temple actual, és de planta octogonal, de dos pisos i coberta piramidal.

## Història

La parròquia d'Arbolí havia estat vicaria de Siurana encara a mitjan segle xix. Actualment depèn d'Alforja. El temple, construït el 1799, presenta elements neoclàssics, que el diferencien d'altres temples comarcals. Durant la Guerra Civil van ser destruïts els altars i retaules així com bona part de la documentació parroquial. L'antiga rectoria s'utilitza ara com a refugi de muntanya.

## Referències

* «Església de Sant Andreu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].

## Enllaços externs

* «Església de Sant Andreu». Mapa de recursos culturals. Diputació de Tarragona.
# Luci Cassi Longí (magistrat)

Luci Cassi Longí (en llatí Lucius Cassius Longinus) va ser un magistrat romà d'ascendència desconeguda. L'esmenta Ciceró com un dels jutges de Cluenci (Cluentius). Formava part de la gens Càssia i era de la família dels Cassi Longí.
Va exercir algunes magistratures fins que va aspirar al consolat a les eleccions del 64 aC que va guanyar Ciceró. Poc després va entrar en la conspiració de Catilina i va ser un dels que va parlar amb els ambaixador al·lòbroges, però no els va donar cap document escrit com van fer d'altres. Va abandonar Roma abans que els ambaixadors i així es va escapar de la sort dels seus companys. Va ser condemnat a mort en absència, però no se sap si va arribar a ser capturat i executat.

## Referències

* ↑ Smith, William. «17. Longi'nus, Ca'ssius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Virgilio Levratto

Virgilio Felice Levratto (26 d'octubre de 1904 - 18 de setembre de 1968) fou un futbolista italià de la dècada de 1920.
Fou 28 cops internacional amb la selecció italiana amb la qual participà en els Jocs Olímpics d'Estiu de 1924 i 1928. Pel que fa a clubs, defensà els colors de FC Vado, Hellas Verona FC, Genoa CFC. (148 partits i 84 gols), Inter de Milà i S.S. Lazio.

## Referències

* ↑ «Levratto, the net-tearer striker who scared the goalkeepers». , 10-02-2014 [Consulta: 29 setembre 2018]. «Còpia arxivada». Arxivat de l'original el 2014-11-29. [Consulta: 29 setembre 2018].
* ↑ profile a databaseolympics
* ↑ Virgilio Levratto a National-Football-Teams.com (anglès)
# Julien Delbecque

Julien Delbecque (Harelbeke, 1 de setembre de 1903 - Kortrijk, 22 d'octubre de 1977) va ser un ciclista belga que va córrer entre 1924 i 1933.
Els seus èxits esportius més importants foren el triomf al Tour de Flandes de 1925 i la París-Roubaix de 1926.

## Palmarès

* 1925
** 1r al Tour de Flandes
** 1r a la París-Longwy
** Vencedor d'una etapa al Circuit de Midi
* 1926
** 1r a la París-Roubaix
** 1r al Circuit de la Xampanya
** Vencedor d'una etapa a la Volta a Euskadi
* 1927
** 1r al Circuit de la Xampanya
* 1928
** 1r a Gullegem
** 1r a Leiestreek

### Resultats al Tour de França

* 1929. Abandona (14a etapa)

## Enllaços externs

* Palmarès de Julien Delbecque (francès)
# Àcid petroselínic

L'àcid petroselínic, el qual nom sistemàtic és àcid (Z)-octadec-6-enoic, és un àcid carboxílic monoinsaturat de cadena lineal amb devuit àtoms de carboni, la qual fórmula molecular és ${\ce {C18H34O2}}$. En bioquímica és considerat un àcid gras i se simbolitza per C18:1.
A temperatura ambient és un líquid amb un punt de fusió de 33 °C. La seva densitat entre 4 °C i 35 °C és de 0,8824 g/cm³ i el seu índex de refracció val 1,4536 a 65 °C. És soluble en metanol, dietilèter i èter de petroli. Fou aïllat per primer cop el 1909 pels investigadors Vongerichten i Kölher de les llavors del julivert, Petroselinum crispum, d'on prové el seu nom comú àcid petroselínic. Posteriorment també s'ha aïllat en diversos olis de fruites i llavors, inclosos els de diverses umbel·les, incloent-hi les llavors d'heura i coriandre, Angelica polyclada.

## Referències

* ↑ A. W. Ralston. Fatty Acids And Their Derivatives, 1948.
* ↑ «LipidBank - Fatty acid(DFA0105)». Arxivat de l'original el 2018-04-18. [Consulta: 17 abril 2018].
* ↑ Vongerichten; Kölher Ber., 42, 1909, pàg. 1638.
* ↑ A. W. Ralston. Fatty Acids And Their Derivatives, 1948.
* ↑ «LipidBank - Fatty acid(DFA0105)». Arxivat de l'original el 2018-04-18. [Consulta: 18 abril 2018].
# Víctor García Campos

Víctor García Campos (23 de setembre de 1950) és un jugador de voleibol cubà, ja retirat, que va competir durant la 1970.
El 1976 va prendre part en els Jocs Olímpics d'Estiu de Mont-real, on va guanyar la medalla de bronze en la competició de voleibol. Quatre anys més tard, als Jocs de Moscou, fou setè en la mateixa competició.
En el seu palmarès també destaca una medalla de bronze al Campionat del Món de voleibol de 1978, dues medalles d'or als Jocs Panamericans (1975 i 1979) i una d'or als Jocs Centreamericans i del Carib (1974).

## Referències

* 1 2 «Olympedia – Víctor García». [Consulta: 21 agost 2023].
# Wingen

Wingen (en alsacià Wínge) és un municipi francès, situat a la regió del Gran Est, al departament del Baix Rin. L'any 1999 tenia 470 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 470 | 496 | 485 | 451 | 456 | 470 |

## Administració

Llista d'alcaldes :
| Període | Identitat | Partit |
| 2001- | Jean Weisbecker | UMP |
# Wingen-sur-Moder

Wingen-sur-Moder (en alsacià Wínge) és un municipi francès, situat a la regió del Gran Est, al departament del Baix Rin. L'any 2004 tenia 1.617 habitants.
Forma part del cantó d'Ingwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.232 | 1.458 | 1.539 | 1.550 | 1.551 | 1.484 |

## Administració

Llista d'alcaldes :
| Període | Identitat |
| 1947-1963 | Auguste Klein |
| 1963-1971 | Félix Schneider |
| 1972-1989 | Roger Deiningen |
| 1989- | Gérard Fischbach |

## Personatges il·lustres

* Edouard Teutsch, polític alsacià.
# Zeppelin (desambiguació)

«Zeppelin» té aquests significats:
# Zagvozd

Zagvozd és un poble de Croàcia situat al comtat de Split-Dalmàcia. El 2011 tenia 767 habitants.

## Referències

* ↑ «Državni zavod za statistiku Republike Hrvatske» (en croat). Oficina d'Estadística de Croàcia.
# XVideos

XVideos és un lloc web d'allotjament de vídeos pornogràfics. El 2021 va ser un dels deu webs més populars a l'Internet, amb vora 3,5 bilions de visites mensuals.
XVideos es va posar en marxa el 2007, a França. Després de 2012 és propietat de WGCZ (WebGroup Czech Republic, s.a.), una empresa d'entreteniment per a adults amb seu a Praga, Txèquia. WGCZ també és l'administradora de la xarxa de Bang Bros i actualment són els amos de la revista Penthouse i Private Media Group. XNXX és un web germà de XVideos, amb una quantitat de visites mensuals i un contingut similars.

## Referències

* ↑ «Global top websites by monthly visits 2020» (en anglès). [Consulta: 10 novembre 2021].
* 1 2 Neufeld, Dorothy. «The 50 Most Visited Websites in the World» (en anglès americà). visualcapitalist.com, 27-01-2021. [Consulta: 10 novembre 2021].
* ↑ Neill, Gary «Naked capitalism». The Economist, 26-09-2015. ISSN: 0013-0613.
* ↑ Pardon, Rhett. «4 More Porn Domains Ordered Transferred to XVideos, XNXX» (en anglès), 07-07-2014. [Consulta: 10 novembre 2021].
* ↑ Mark Kernes. «Penthouse Bankruptcy Auction Results in New Ownership».
* ↑ «'BangBros' Owner Buys Penthouse Biz For $11.2 Million», 05-06-2018. [Consulta: 6 juny 2018].
* 1 2 xxxReporter. «BREAKING: Private Media Group Sold to Xvideos / Penthouse / BangBros Owner WebGroup» (en anglès americà), 02-01-2020. [Consulta: 10 novembre 2021].

## Vegeu també

* Pornhub
* YouPorn
# Àlcetes

Alcetes és el nom dels següents personatges:
* Àlcetes I de Macedònia, rei de Macedònia.
* Àlcetes I de l'Epir fou rei de l'Epir.
* Àlcetes II de l'Epir fou rei de l'Epir, net d'Àlcetes I.
* Àlcetes fou un general d'Alexandre el Gran.
# Yo soy ésa

Yo soy ésa és una pel·lícula espanyola estrenada el 4 d'octubre de 1990 que va suposar el debut cinematogràfic de la famosa "tonadillera" Isabel Pantoja.La seva presència a la pantalla va suposar un èxit de taquilla.

## Argument

Carmen Torres (Isabel Pantoja) i Jorge Olmedo (José Coronado) són un matrimoni famós i acomodat. Cançonetista ella i actor ell, són reconeguts i triomfen en les seves respectives professions. Tots dos han protagonitzat junts una pel·lícula titulada Yo soy ésa, a l'estrena de la qual acudeixen, ambientada en els anys 1940. No obstant això, aquesta aparent felicitat que desprèn el matrimoni és sol una façana a causa de l'addicció al joc i les drogues de Jorge. Segons transcorre la pel·lícula que contemplen, van rememorant la seva pròpia història.

## Repartiment

* Isabel Pantoja... Ana Montes / Carmen Torres
* José Coronado ... Jorge Olmedo / Ramón
* Loles León... Trini
* Alberto Alonso ... Rafael Suárez / Juan Jiménez
* Elisa Matilla... Amparo Jara
* Aurora Redondo... Àvia d'Ana
* Luis Barbero... Avi d'Ana
* Carmen Bernardos ... Mare d'Antonio
* Matías Prats Cañete... Ell mateix

## Reconeixements
### V Premis Goya

| Categoria | Persona | Resultat |
| Millor vestuari | José María García Montes María Luisa Zabala Lina Montero | Nominat |
| Millor actor secundari | Juan Pedro Hernández Leonardo Straface | Nominat |

## Referències

* ↑ El romance entre Isabel Pantoja y José Coronado a telemadrid.es
* ↑ Yo soy ésa a Fotogramas
* ↑ "Yo soy esa' me ha venido bien para romper el encierro", El País, 5 d'octubre de 1990
* ↑ Yo soy ésa al web dels Premis Goya
# Xanca menuda pit-roja

La xanca menuda pit-roja (Grallaricula ferrugineipectus) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial, localment a turons i muntanyes del nord-est de Colòmbia a Sierra Nevada de Santa Marta i nord i nord-est de Veneçuela.

## Referències

* ↑ «Xanca menuda pit-roja». Cercaterm. TERMCAT, Centre de Terminologia. Rev. 10/06/2021(català)
# Xanca menuda pitbruna

La xanca menuda pitbruna (Grallaricula leymebambae) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial, localment a turons i muntanyes del nord i est del Perú i oest de Bolívia

## Referències

* ↑ «Xanca menuda pitbruna». Cercaterm. TERMCAT, Centre de Terminologia. Rev. 10/06/2021(català)
# Xanca menuda llorigada

La xanca menuda llorigada (Grallaricula loricata) és una espècie d'ocell de la família dels gral·làrids (Grallariidae).

## Hàbitat i distribució

Habita el sotabosc de la selva pluvial de les muntanyes del nord de Veneçuela.

## Referències

* ↑ «Xanca menuda llorigada». Cercaterm. TERMCAT, Centre de Terminologia. Rev. 10/06/2021(català)